
78 DR.30.10.2013 

 

nanti, masih kah kerajaan negeri dapat memungut sales tax daripada kelapa sawit yang 
sekarang ini mencecah hampir RM1 bilion.  Saya diberitahu bahawa ia masih boleh 
dipungut dan ini menggembirakan kita. 

Dalam hal yang sama walaupun hasil Kerajaan Negeri Sabah sudah mencecah 
sampai RM4 bilion tetapi cabaran pembangunan untuk kemudahan asas begitu tinggi yang 
diperlukan. Oleh sebab itu saya bersama-sama dengan rakan-rakan yang lain di negeri 
Sabah mencadangkan supaya biarlah Kerajaan Persekutuan menyerahkan kepada negeri 
Sabah royalti minyak 50% yang diambil daripada petroleum itu. Pada masa ini kerajaan 
memungut 10% royalti daripada petroleum, 5% diberi kepada negeri Sabah, kepada negeri 
pengeluar minyak dan 5% lagi kepada federal. Saya ingin mencadangkan bahawa 5% yang 
diambil oleh Kerajaan Persekutuan itu tidak perlu. Bagilah kepada negeri-negeri pengeluar 
minyak terutama sekali untuk negeri Sabah dan Sarawak yang amat memerlukan 
peruntukan untuk pembangunan asas. Jadi dengan itu, mudah-mudahan keperluan asas 
yang saya sebutkan tadi dapat diringankan sedikit.   

Saya juga prihatin tentang jumlah subsidi yang begitu tinggi sekali. Kalau dikira 
dengan subsidi yang diberi untuk bahan bakar sahaja, RM24 bilion dan ditambah dengan 
yang lain sudah mencecah RM30 bilion lebih, sampai RM34 bilion. Hampir-hampir sama 
dengan bajet untuk pembangunan. 

Saya bersetuju dengan rakan-rakan yang lain supaya subsidi ini dapat 
dirasionalisasikan dengan lebih terperinci lagi supaya hanya diberikan kepada mereka yang 
memerlukan. Begitu juga subsidi yang diberi untuk pertanian. Baru-baru ini saya 
berkesempatan dengan Yang Amat Berhormat Timbalan Perdana Menteri Vietnam dan 
apabila berbincang bersama dengan Timbalan Perdana Menteri Vietnam, beliau 
menyatakan bahawa petani-petani sawit di Vietnam tidak ada subsidi. Sebaliknya petani-
petani diberi latihan tentang teknologi-teknologi baru dan hasilnya di Vietnam pengeluaran 
padi adalah pada kadar tujuh metrik tan satu hektar berbanding negara kita tidak sampai 
saya ingat di antara dua hingga tiga metrik tan sahaja sehektar. Sampai empat ya? 

■1750 

Oleh sebab itu, ini perlu dikaji sebab sama ada di negara kita ini subsidi untuk 
input, subsidi untuk hasil juga kita beri. Ini bukan saya menyatakan bahawa petani-petani 
kita, kita tarik balik subsidi, saya tidak menyatakan. Akan tetapi perlu dilihat bagaimana 
sebaik mungkin kita mempertingkatkan hasil seperti mana yang kita sasarkan. 

Selain daripada itu, saya juga bersama rakan-rakan yang lain prihatin tentang 
ketirisan, ketirisan yang agak luar biasa seperti mana yang dilaporkan dalam Laporan Audit 
Negara. Kalau kita lihat beberapa faktor yang menyebabkan ketirisan ini, kita lihat bahawa 
apabila sesuatu projek dilaksanakan ia gagal mematuhi peraturan-peraturan yang sudah 
tersedia. Jadi saya ambil contoh ketirisan yang telah berlaku di pelaksanaan pembinaan 
Lapangan Terbang Antarabangsa Kota Kinabalu. Saya masih ingat saya berada di Dewan 
sini semasa perbahasan ketika itu dan saya telah bertanya kepada Menteri Sumber Asli 
dan Alam Sekitar kenapa projek ini telah dimulakan tanpa kelulusan AIA pada ketika itu. 
Menteri mengelak daripada menjawab.  

Kita lihat pula hari ini Laporan Audit menyatakan bahawa itulah projek telah di 
mulakan tanpa kelulusan AIA dan menyebabkan pelbagai masalah termasuklah hal-hal 
pemindahan penduduk yang telah terkena dengan projek ini dan sebagainya. Oleh sebab 
itu untuk mengelakkan ketirisan, peraturan-peraturan yang sudah ada adalah amat penting 
untuk di ikuti dan saya amat bersetuju dengan apa langkah-langkah yang telah 
dicadangkan dalam bajet Yang Amat Berhormat Perdana Menteri supaya satu 
jawatankuasa yang dipengerusikan oleh Ketua Setiausaha Negara untuk mengambil 
tindakan dan langkah-langkah yang bersesuaian untuk memastikan supaya di masa akan 
datang dapat diminimumkan ketirisan. 

Saya juga prihatin tentang tahap penyertaan usahawan bumiputera di Sabah dan 
Sarawak dan juga di kalangan Orang Asli dalam sektor korporat perniagaan dan 
perindustrian. Dalam hal ini saya mengalu-alukan pelbagai cadangan yang telah di 
cadangkan dalam bajet ini. Walau bagaimanapun, saya agak prihatin tentang 
pelaksanaannya sebab saya berharap pegawai-pegawai atau apa yang kita panggil sebagai 



nanti, masih kah kerajaan negeri dapat memungut sales tax daripada kelapa sawit yang sekarang ini mencecah hampir RM1 bilion. Saya diberitahu bahawa ia masih boleh dipungut dan ini menggembirakan kita. Dalam hal yang sama walaupun hasil Kerajaan Negeri Sabah sudah mencecah sampai RM4 bilion tetapi cabaran pembangunan untuk kemudahan asas begitu tinggi yang diperlukan. Oleh sebab itu saya bersama-sama dengan rakan-rakan yang lain di negeri Sabah mencadangkan supaya biarlah Kerajaan Persekutuan menyerahkan kepada negeri Sabah royalti minyak 50% yang diambil daripada petroleum itu. Pada masa ini kerajaan memungut 10% royalti daripada petroleum, 5% diberi kepada negeri Sabah, kepada negeri pengeluar minyak dan 5% lagi kepada federal. Saya ingin mencadangkan bahawa 5% yang diambil oleh Kerajaan Persekutuan itu tidak perlu. Bagilah kepada negeri-negeri pengeluar minyak terutama sekali untuk negeri Sabah dan Sarawak yang amat memerlukan peruntukan untuk pembangunan asas. Jadi dengan itu, mudah-mudahan keperluan asas yang saya sebutkan tadi dapat diringankan sedikit. Saya juga prihatin tentang jumlah subsidi yang begitu tinggi sekali. Kalau dikira dengan subsidi yang diberi untuk bahan bakar sahaja, RM24 bilion dan ditambah dengan yang lain sudah mencecah RM30 bilion lebih, sampai RM34 bilion. Hampir-hampir sama dengan bajet untuk pembangunan. Saya bersetuju dengan rakan-rakan yang lain supaya subsidi ini dapat dirasionalisasikan dengan lebih terperinci lagi supaya hanya diberikan kepada mereka yang memerlukan. Begitu juga subsidi yang diberi untuk pertanian. Baru-baru ini saya berkesempatan dengan Yang Amat Berhormat Timbalan Perdana Menteri Vietnam dan apabila berbincang bersama dengan Timbalan Perdana Menteri Vietnam, beliau menyatakan bahawa petani-petani sawit di Vietnam tidak ada subsidi. Sebaliknya petani- petani diberi latihan tentang teknologi-teknologi baru dan hasilnya di Vietnam pengeluaran padi adalah pada kadar tujuh metrik tan satu hektar berbanding negara kita tidak sampai saya ingat di antara dua hingga tiga metrik tan sahaja sehektar. Sampai empat ya?. #1750. Oleh sebab itu, ini perlu dikaji sebab sama ada di negara kita ini subsidi untuk input, subsidi untuk hasil juga kita beri. Ini bukan saya menyatakan bahawa petani-petani kita, kita tarik balik subsidi, saya tidak menyatakan. Akan tetapi perlu dilihat bagaimana sebaik mungkin kita mempertingkatkan hasil seperti mana yang kita sasarkan. Selain daripada itu, saya juga bersama rakan-rakan yang lain prihatin tentang ketirisan, ketirisan yang agak luar biasa seperti mana yang dilaporkan dalam Laporan Audit Negara. Kalau kita lihat beberapa faktor yang menyebabkan ketirisan ini, kita lihat bahawa apabila sesuatu projek dilaksanakan ia gagal mematuhi peraturan-peraturan yang sudah tersedia. Jadi saya ambil contoh ketirisan yang telah berlaku di pelaksanaan pembinaan Lapangan Terbang Antarabangsa Kota Kinabalu. Saya masih ingat saya berada di Dewan sini semasa perbahasan ketika itu dan saya telah bertanya kepada Menteri Sumber Asli dan Alam Sekitar kenapa projek ini telah dimulakan tanpa kelulusan AIA pada ketika itu. Menteri mengelak daripada menjawab. Kita lihat pula hari ini Laporan Audit menyatakan bahawa itulah projek telah di mulakan tanpa kelulusan AIA dan menyebabkan pelbagai masalah termasuklah hal-hal pemindahan penduduk yang telah terkena dengan projek ini dan sebagainya. Oleh sebab itu untuk mengelakkan ketirisan, peraturan-peraturan yang sudah ada adalah amat penting untuk di ikuti dan saya amat bersetuju dengan apa langkah-langkah yang telah dicadangkan dalam bajet Yang Amat Berhormat Perdana Menteri supaya satu jawatankuasa yang dipengerusikan oleh Ketua Setiausaha Negara untuk mengambil tindakan dan langkah-langkah yang bersesuaian untuk memastikan supaya di masa akan datang dapat diminimumkan ketirisan. Saya juga prihatin tentang tahap penyertaan usahawan bumiputera di Sabah dan Sarawak dan juga di kalangan Orang Asli dalam sektor korporat perniagaan dan perindustrian. Dalam hal ini saya mengalu-alukan pelbagai cadangan yang telah di cadangkan dalam bajet ini. Walau bagaimanapun, saya agak prihatin tentang pelaksanaannya sebab saya berharap pegawai-pegawai atau apa yang kita panggil sebagai.